Ministru kabineta noteikumu projekta

**“Grozījums Ministru kabineta 2005.gada 6.septembra noteikumos Nr.669 “Kārtība, kādā muitas iestādes nodrošina Kimberlijas procesa sertifikācijas sistēmas prasību izpildi””** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Noteikumu projekts sagatavots saskaņā ar Muitas likuma 4.panta trešo daļu, kas paredz deleģējumu Ministru kabinetam noteikt muitošanas un muitas kontroles kārtību, kā arī, lai nodrošinātu ārējo normatīvo aktu saskaņotību. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2005.gada 6.septembra noteikumi Nr.669 “Kārtība, kādā muitas iestādes nodrošina Kimberlijas procesa sertifikācijas sistēmas prasību izpildi” (turpmāk – Ministru kabineta noteikumi Nr.669) nosaka kārtību, kādā muitas iestādes nodrošina Kimberlijas procesa sertifikācijas sistēmas prasību izpildi.Ministru kabineta noteikumu Nr.669 3.punkts nosaka, ka piemērojot muitas režīmu Kimberlijas sertifikācijas procesam pakļautiem neapstrādātiem dimantiem, nepiemēro vienkāršoto deklarēšanu vai vietējo muitošanu.Ministru kabineta noteikumu projekts “Grozījumi Ministru kabineta 2010.gada 16.novembra noteikumos Nr.1048 “Noteikumi par vienkāršoto deklarēšanu un vietējo muitošanu, atzītā nosūtītāja un atzītā saņēmēja statusu, vienoto atļauju un atzītā komersanta sertifikātu”” (turpmāk - MK noteikumi Nr.1048) turpmāk neparedz noteikt preču veidus, kam nepiemēro vienkāršoto deklarēšanu, atļaujot šo deklarēšanas veidu piemērot visām precēm. Ierobežojumi vairākām preču grupām, sākotnēji tika noteikti ņemot vērā apstākli, ka vienkāršoto deklarāciju var noformēt tikai papīra formātā, turklāt nebija veikti grozījumi Eiropas Savienības normatīvajos aktos, kas paredz elektronisku vienkāršoto deklarāciju iesniegšanu un atbilstošu riska analīzes veikšanu. Komisijas 2008.gada 17.novembra Regulas Nr.1192/2008, ar kuru groza Regulu (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi (turpmāk – regula Nr.2454/93) 1.panta 15.punkts nosaka, ka regulas Nr.2454/93 253.a pants tiek papildināts ar nosacījumu, ka vienkāršotās deklarēšanas vai vietējās muitošanas procedūru var izmantot ar nosacījumu, ka muitas deklarācijas un paziņojumus iesniedz elektroniski. Savukārt Komisijas 2010.gada 20.maija Regulas (ES) Nr.430/2010, ar kuru groza Regulu (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi 1.panta 5.punkts nosaka, ka regulas 253.a pants tiek papildināts ar nosacījumu, ka gadījumos, kad nav ieviestas muitas dienestu vai komersantu datorizētās sistēmas vienkāršoto muitas deklarāciju vai vietējās muitošanas paziņojumu iesniegšanai vai saņemšanai, izmantojot datu apstrādes paņēmienus, muitas dienesti var pieņemt to norādītās cita veida deklarācijas un paziņojumus ar nosacījumu, ka ir veikta efektīva riska analīze. Atbilstoši Ministru kabineta 2013.gada 15.oktobra noteikumiem Nr.1108 „Kārtība, kādā, muitojot preces, elektroniski iesniedz muitas normatīvajos aktos noteiktās deklarācijas” no 2014.gada 6.maija vienkāršotās deklarācijas tiek noformētas Elektroniskajā muitas datu apstrādes sistēmā, pirms preču izlaišanas, veicot automatizētu riska analīzi un, ja nepieciešams, muitas kontroles nolūkam - attiecīgas pārbaudes, tādējādi MK noteikumu Nr.1048 2.punktā noteiktie ierobežojumi atsevišķiem preču veidiem nebūs nepieciešami un noteikumi tiek grozīti.Attiecīgi ir veicami grozījumi Ministru kabineta noteikumu Nr.669 3.punktā, svītrojot norādi par vienkāršoto deklarēšanu.  |
|  3. | Projekta izstrādē iesaistītās institūcijas | Finanšu ministrija, Valsts ieņēmumu dienests. |
|  4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attieksies uz fiziskām un juridiskām personām, kuras vēlas ievest vai izvest Kimberlijas sertifikācijas procesam pakļautos neapstrādātos dimantus atbilstoši Ministru kabineta noteikumiem Nr.669. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts ir sagatavots, lai nodrošinātu ārējo normatīvo aktu saskaņotību, jo vienlaicīgi tiek grozīti Ministru kabineta 2010.gada 16.novembra noteikumi Nr.1048 “Noteikumi par vienkāršoto deklarēšanu un vietējo muitošanu, atzītā nosūtītāja un atzītā saņēmēja statusu, vienoto atļauju un atzītā komersanta sertifikātu”, neparedzot preču veidus, kam nepiemēro vienkāršoto deklarēšanu, tādējādi atļaujot šo deklarēšanas veidu piemērot visām precēm. Projekta ieviešanai papildus valsts vai pašvaldību budžeta līdzekļi nav nepieciešami. |
| 3. | Administratīvo izmaksu monetārs novērtējums | Nav zināms |
| 4. | Cita informācija | Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta noteikumu projekts „Grozījumi Ministru kabineta 2010.gada 16.novembra noteikumos Nr.1048 „Noteikumi par vienkāršoto deklarēšanu un vietējo muitošanu, atzītā nosūtītāja un atzītā saņēmēja statusu, vienoto atļauju un atzītā komersanta sertifikātu”” |
| 2. | Atbildīgā institūcija | Finanšu ministrija sadarbībā ar Valsts ieņēmumu dienestu |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2014.gada 30.aprīlī Valsts ieņēmumu dienesta interneta mājas lapā tika publicēta informācija par vienkāršotās deklarēšanas procedūras pamatnosacījumiem, ņemot vērā to, ka no 2014.gada 6.maija muitas deklarācijas, t.sk. vienkāršotās deklarācijas ievešanas procedūrām tiek noformētas Elektroniskajā muitas datu apstrādes sistēmas importa funkcionalitātē.Valsts ieņēmumu dienesta Muitas pārvalde rīkoja vairākus bezmaksas seminārus par izmaiņām vietējās muitošanas un vienkāršotās deklarēšanas piemērošanā (30.09.2013., 28.10.2013.) un par jauno importa deklarēšanas sistēmu, iekļaujot informāciju par izmaiņām vienkāršotajās procedūrās (01.10.2013., 14.10.2013., 30.10.2013., 16.10.2013., 25.04.2014.). |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Netiek radīta jauna pārvaldes funkcija un jauna institūcija, kā arī esošu institūciju likvidācija vai reorganizācija. |
| 3. | Cita informācija | Nav |

Anotācijas III, V un VI sadaļa – projekts šo jomu neskar.

Finanšu ministrs Andris Vilks

26.09.2014. 10:30

848

Irita Tomiņa

Finanšu ministrijas

Netiešo nodokļu departamenta

Muitas lietu un akcīzes nodokļa

nodaļas vecākā eksperte

67095566, Irita.Tomina@fm.gov.lv